यू-१६ फुटबलमा लुम्बिनी र सांग्रिला विजयी
लुम्बिनी र सांग्रिला सातौं नेफ–ऋत कप अन्तरविद्यालय जुनियर यू–१६ छात्र फुटबल प्रतियोगितामा क्वाटरफाइनलमा प्रवेश गरेका छन् ।
काठमाडौँ — लुम्बिनी र सांग्रिला सातौं नेफ–ऋत कप अन्तरविद्यालय जुनियर यू–१६ छात्र फुटबल प्रतियोगितामा क्वाटरफाइनलमा प्रवेश गरेका छन् ।उत्तरभेगीय शैक्षिक मञ्च र ऋत एकेडेमीद्वारा संयुक्त आयोजित प्रतियोगितामा लुम्बिनीले गणेश हिमाललाई २–१ गोलले पराजित गर्‍यो । लुम्बिनीका रिजन दाहाल र रविन बुढाथोकीले गोल गरे । गणेशका दिप्लव नेपालले गोल गरे । सांग्रिलाले पिस प्वाइन्ट ‘बी’ लाई ४–० ले हरायो । चारै गोल चूडामणि राईले गरे ।चावहिल गणेशथान मैदानमा छहारीले पशुपतिलाई १–०, बाल भविष्यले ओडिसीलाई १–०, विनायकले बृहस्पति विद्या सदनलाई ४–३, बोर्न स्काइलार्कले जोसेफलाई ३–१ र न्यु एराले एनआईसी एकेडेमीलाई ३–२ गोलले पाखा लगाउँदै क्वाटरफाइनलमा स्थान सुरक्षित गरे । 